Index - Mindeközben 2020. július 10-én
július 10., 20:24
A kolumbiai Medellín utcáit gyakran rója egy kosárral a szájában Eros, a nyolcéves labrador, ugyanis gazdái, akiknek saját kisboltja van, rábízták a házhozszállítást. Eros természetesen a cím alapján nem találná meg a vevőket, de jutalomfalatokkal és némi simogatással sikerült áthidalni ezt a problémát. Tulajdonosa, Maria Natividad Botero állítása szerint a kutya körülbelül 5-6 vásárlójuk nevét jegyezte meg.
Eros persze nem most kezdte a szakmát, már évek óta látja el ezt a feladatot, de a koronavírus-járvány miatt most különösen hasznosnak bizonyult, hogy a helyieknek nem kell elmenni a boltba, hanem egy nagyon szimpatikus futár házhoz viszi a rendelést.
július 10., 18:20
július 10., 16:06
Aligha kellett különösebben csaliznia vagy beetetnie ahhoz a kapáshoz a hatéves Reagan Votaw-nak, amiről a Wbaltv.com számolt be: ugyanis amikor Reagan a családjával a marylandi Severn folyóban horgászott, egy vízhatlan tokba tett mobiltelefont fogott ki. A család a készüléket ezután hazavitte, és rizsbe tette, hogy az felszívja az esetleges nedvességet, majd feltöltötték, és bekapcsolták. A telefon pedig működött, írja az UPI.com.
Megtalálták a tulajdonosát is: a nyolcadikos Preston Shapitót eléggé meglepte, hogy meglett a telefon, az meg különösen, hogy működik is.
Azt ugyanis körülbelül egy évvel azelőtt, kajakozás közben ejtette a folyóba.
július 10., 13:17
De akkor ne is álljunk meg itt, menjünk tovább egyből az 1969-es A régi nyár című zenés tévéfilmig, ahol Ruttkai Éva és Latinovits is felszáll a _bugivonatra_ még egy Régi nyár nótával:
július 10., 11:38
július 10., 08:41
Sztálin lehet a templomon, fekete Jézus nem
Keresztényellenesnek és civilizációellenesnek minősítette a feketék hátrányos megkülönböztetése ellen az Egyesült Államokból indult "Black Lives Matter" tüntetéseit az orosz pravoszláv egyház (RPC) képviseletében Szavva püspök. Szerinte ez egyre nyilvánvalóbb, miután már Nagy Konstantin szobrának legitimitása is kérdésessé vált Nagy-Britanniában, azon az alapon, hogy a kereszténység terjedésének a Római Birodalomban nagy lendületet adó császár nem tett semmit a birodalom rabszolgatartó rendszere ellen. Más kérdés, hogy a yorki szoborral szemben az illetékesek szerint nem is érkezett kifogás, nincs napirenden, fel sem merült az elbontása - írta a Guardian.
Azt pedig már végképp a kánonnal ellentétesnek tartja az RPC, hogy Jézust feketének ábrázolják. Erről az RPC művészeti tanácsának szakértője, a restaurációért felelős Leonyid Kalinyin beszélt a Ria Novosztyinak. „Jézus nem volt afroamerikai, nem igaz?” – mondta, rövid távú politikai divatnak tartva a felvetést, hogy Jézus bevett – fehér – ábrázolása nem feltétlenül fedi a valóságot. Pedig a kérdés nem új keletű, magától értetődő az európai kereszténységnél régebbi etióp keresztény egyházban is a sötétebb bőrű Jézus ábrázolása, és a szakértők szerint is bizonyosan sötétebb tónusú volt a vitathatatlanul közel-keleti Jézus.
Kalinyin nyilatkozatának kölcsönöz némi ironikus stichet az a tény, hogy miközben a sötétebb tónusú Jézust a kánonnal ellentétesnek tartja, minden további nélkül hozzájárult ahhoz, hogy az orosz fegyveres erők alá tartozó, nemrég felépített pravoszláv székesegyház belső mozaikjain Sztálin és Putyin is helyet kapjon.